Ramazon masjidi (Yekaterinburg)

Ramazon - Rossiyaning Yekaterinburg shahridagi masjid. " RDUM Sverdlovsk viloyati " musulmon tashkilotiga tegishli.

 Bunyod etilishi 
Ximmash qishlog‘ida musulmonlar jamiyatini birlashtirish 1994-yilda boshlangan. Ilhom Safiullin imom etib tayinlandi. Chkalovskiy tumani ma'muriyati rahbari E.V. Sarapultsevning qarori bilan musulmonlarga  "Dimitrova ko`chasi, 15" manzilidan  katta yer uchastkasi ajratildi. U yerlar chiqindixona kabi bo'lgan cho'llar edi. Musulmonlar mutasaddilarning ko‘magida 104-joydan chiqindilarni va yerning yuza qatlamini olib tashlashdi  .

Vaqtinchalik masjidni qurish uchun yangi yog‘och karkas sotib olindi. Shuningdek, eski savdogarning yog'ochlar bilan poydevorga tiklangan uyi sotib olindi. O'sha paytdagi muvaqqat (vaqtinchalik) masjiddagi juma namoziga 60 kishicha namozxonlar qatnashgan  .

2001-yilda Markaziy musulmonlar diniy boshqarmasi oliy muftiysi T.Tajutdin va Sverdlovsk viloyati gubernatori E.Rossel ishtirokida masjidning tamal toshi qoʻyildi  . G‘ishtdan bino bo`lgan masjid qurilishi taxminan 12 yil davom etgan. Devor va tom o'rnatilgandan so'ng darhol kunlik namozlar, Islom asoslari va arab tili darslari boshlab yuborildi. Masjid qurilishi bo'yicha asosiy ishlar 2009-yilda yakunlandi, yana uch yil davomida binolarni tugatish ishlari olib borildi. Yaqin atrofda joylashgan vaqtinchalik yog'och masjid esa demontaj qilindi. Uning o‘rnida halol yemakxona qurildi. Masjidning tantanali ochilishi 2013-yilning 27-sentabr kuni bo‘lib o‘tdi. Masjidning ochilishida Rossiya Musulmonlar diniy bosh boshqarmasi oliy muftiysi Talgat Tadjuddin va Sverdlovsk viloyati gubernatori o‘rinbosari Yakova Silin  ishtirok etishdi. Masjid qurilishiga oʻnlab tadbirkorlar, yuzlab oddiy dindorlar hissa qoʻshishgan  .

 Arxitektura 
Masjid ikki qavatli bino bo‘lib, yerto‘lasidan ham foydalaniladi. Birinchi qavatda erkaklar uchun katta namozxona, yuqorida esa ayollar uchun balkon bor. Birinchi qavatda sinf va oshxona mavjud. Masjidning loyihaviy sig'imi 300 kishiga mo'ljallangan, biroq Juma va bayram namozlariga yana ko'plab mo`min-musulmonlar  kelishadi. Masjidda muntazam ravishda arab tili va islom asoslari darslari o‘tkaziladi, islom do‘koni mavjud. Ramazon oyida “Ramazon chodiri” faoliyat yuritib, u yerda roʻzadorlar uchun iftorlik tashkil etiladi .

 Masjid imomlari 

 Safiullin, Ilhom (1994-1999) - imom-xatib.
 Xasanov, Fatqulqodir Nasretdinovich (1999 - hozir) - imom-xatib.
 Bayazitov, Albir Mudarisovich - Imom-xatib noibi  .

 Qo`shimchasiga 
Ekaterinburgda din

 Havolalar